CELEX: 62011TN0068
Language: da
Date: 2011-01-25 00:00:00
Title: Sag T-68/11: Sag anlagt den 25. januar 2011 — Kastenholz mod KHIM — qwatchme (urskiver)

9.4.2011   
            
            
               DA
            
            
               Den Europæiske Unions Tidende
            
            
               C 113/15
            
         Sag anlagt den 25. januar 2011 — Kastenholz mod KHIM — qwatchme (urskiver)
   (Sag T-68/11)
   2011/C 113/30
   Stævningen er affattet på tysk
   
      Parter
   
   
      Sagsøger: Erich Kastenholz (Troisdorf, Tyskland) (ved advokat L. Acker)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Den anden part i sagen for appelkammeret: qwatchme A/S (Vejle Øst, Danmark)
   
      Sagsøgerens påstande
   
   
               —
            
            
               Afgørelse truffet den 2. november 2010 af Tredje Appelkammer ved Kontoret for Harmonisering i det Indre Marked (Varemærker og Design) (sag R 1086/2009-3) annulleres.
            
         
               —
            
            
               Sagen hjemvises til annullationsafdelingen med henblik på efterprøvelse af den af sagsøgeren påberåbte ophavsretlige beskyttelse, som ikke er blevet hensigtsmæssigt efterprøvet af denne afdeling.
            
         
               —
            
            
               Harmoniseringskontoret tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
      Det registrerede EF-design, der begæres erklæret ugyldigt: Design nr. 602636-0003, der forestiller en urskive
   
      Indehaver af EF-designet: qwatchme A/S
   
      Indgiveren af begæringen om, at EF-designet erklæres ugyldigt: Erich Kastenholz
   
      Begrundelsen for begæringen om ugyldighed: Tilsidesættelse af artikel 25, stk. 1, litra b), sammenholdt med artikel 4, og tilsidesættelse af artikel 25, stk. 1, litra f), i forordning (EF) nr. 6/2002 (1) på grund af manglende nyhed og krænkelse af ophavsrettighederne til Paul Heimbachs kunstværk
   
      Annullationsafdelingens afgørelse: Afslag på begæringen om ugyldighed
   
      Appelkammerets afgørelse: Afslag på klagen.
   
      Søgsmålsgrunde: Tilsidesættelse af artikel 25, stk. 1, litra b), sammenholdt med artikel 5 og 6 i forordning (EF) nr. 6/2002, da appelkammeret i sin afgørelse ikke har foretaget nogen ren sondring mellem karakteristikaene »nyhed« og »individuel karakter«, samt tilsidesættelse af artikel 25, stk. 1, litra f), i forordning (EF) nr. 6/2002, da hverken appelkammeret eller annullationsafdelingen ved Harmoniseringskontoret behørigt har efterprøvet, om EF-designet udgør en uhjemlet brug af et værk, som er beskyttet i henhold til tysk ophavsret.
   
      (1)  Rådets forordning (EF) nr. 6/2002 af 12.12.2001 om EF-design (EFT 2002, L 3, s. 1).